Document ID: /roh_data/filtered/swiss_laws_in_ROHinterleaved.jsonl.gz/37304

This text was translated from DE into Rumantsch Grischun.

Die mit Planungsaufgaben betrauten Behörden unterrichten die Bevölkerung über Ziele und Ablauf der Planungen nach diesem Gesetz. Sie sorgen dafür, dass die Bevölkerung bei Planungen in geeigneter Weise mitwirken kann. Die Pläne nach diesem Gesetz sind öffentlich.

Las autoritads incaricadas cun incumbensas da planisaziun infurmeschan la populaziun davart las finamiras e l’andament da las planisaziuns tenor questa lescha. Ellas procuran che la populaziun possia cooperar en moda adequata a planisaziuns. Ils plans tenor questa lescha èn publics.